Ego Guillelmus, vicecomes S. Florentini, notum facio presentibus et futuris quod ecclesiæ Deilocensi, pro anima mea et uxoris meæ et antecessorum nostrorum, donavi decem solidos census, annuatim solvendos et in perpetuum possidendos: videlicet, sex solidos in Spineto; et quatuor solidos quos præfata ecclesia debebat Lamberto Surdo, pro prato quodam ante domum Leprosorum, quos ego a jamdicto Lamberto emi. Laudavit hæc omnia Agnes, uxor mea, et duo filii mei, Guido et Johannes. Laudavit etiam coram nobis præfatus quatuor solidos Lambertus et uxor ejus Emengardis, et filius ejus Rainaudus. Actum apud S. Florentinum, anno Domini Mº Cº LXXXº IIIIº.